ประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการในการร่วมลงทุนกับเอกชนหรือให้เอกชนเป็นผู้ลงทุนพ.ศ. ๒๕๖๐ โดยที่เพื่อให้การพัฒนาระเบียงเศรษฐกิจพิเศษภาคตะวันออกเป็นไปอย่างมีประสิทธิภาพยิ่งขึ้นจึงสมควรกำหนดหลักเกณฑ์ วิธีการ เงื่อนไขและกระบวนการในการร่วมลงทุนกับเอกชนหรือให้เอกชนเป็นผู้ลงทุนเป็นการเฉพาะสำหรับโครงการร่วมลงทุนกับเอกชนหรือให้เอกชนเป็นผู้ลงทุนในระเบียงเศรษฐกิจพิเศษภาคตะวันออกโดยคำนึงถึงหลักการความเป็นหุ้นส่วนระหว่างรัฐกับเอกชน หลักการเปิดเผย โปร่งใสตรวจสอบได้ และมีมาตรการป้องกันการทุจริตทุกขั้นตอนอาศัยอำนาจตามความในข้อ๑๒/๒ ของคำสั่งหัวหน้าคณะรักษาความสงบแห่งชาติ ที่๒/๒๕๖๐ เรื่อง การพัฒนาระเบียงเศรษฐกิจพิเศษภาคตะวันออก ลงวันที่ ๑๗ มกราคม พ.ศ.๒๕๖๐ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๒๘/๒๕๖๐เรื่อง มาตรการเพิ่มประสิทธิภาพการพัฒนาระเบียงเศรษฐกิจพิเศษภาคตะวันออก ลงวันที่๒๖ พฤษภาคม พ.ศ. ๒๕๖๐ คณะกรรมการนโยบายการพัฒนาระเบียงเศรษฐกิจพิเศษภาคตะวันออกจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออกเรื่อง หลักเกณฑ์ วิธีการ เงื่อนไขและกระบวนการในการร่วมลงทุนกับเอกชนหรือให้เอกชนเป็นผู้ลงทุน พ.ศ. ๒๕๖๐ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ในประกาศนี้โครงการ หมายความว่าโครงการที่คณะกรรมการนโยบายกำหนดให้ดำเนินการตามประกาศนี้หน่วยงานเจ้าของโครงการ หมายความว่า ส่วนราชการรัฐวิสาหกิจ องค์กรปกครองส่วนท้องถิ่น องค์การมหาชน หรือหน่วยงานอื่นของรัฐที่เป็นผู้รับผิดชอบโครงการที่จะให้เอกชนร่วมลงทุนหรือให้เอกชนเป็นผู้ลงทุนกระทรวงเจ้าสังกัด หมายความว่ากระทรวงหรือทบวงซึ่งรัฐมนตรีว่าการเป็นผู้รักษาการตามกฎหมายว่าด้วยการจัดตั้งหน่วยงานเจ้าของโครงการหรือรัฐมนตรีว่าการผู้รับผิดชอบในงานของหน่วยงานเจ้าของโครงการสำนักงาน หมายความว่าสำนักงานเพื่อการพัฒนาระเบียงเศรษฐกิจพิเศษภาคตะวันออกหมวด ๑การเสนอโครงการ ข้อ๔ ในการเสนอโครงการหน่วยงานเจ้าของโครงการต้องจัดทำรายงานการศึกษาและวิเคราะห์โครงการตามรูปแบบและรายละเอียดตามที่สำนักงานประกาศกำหนดโดยประกาศดังกล่าวให้มีแนวทางและวิธีการให้การสนับสนุนเอกชนด้วยให้หน่วยงานเจ้าของโครงการว่าจ้างที่ปรึกษาไทยและ/หรือที่ปรึกษาต่างประเทศซึ่งมีคุณสมบัติตามที่สำนักงานประกาศกำหนดเพื่อจัดทำรายงานตามวรรคหนึ่งข้อ๕ ให้สำนักงานแต่งตั้งคณะทำงานประกอบด้วย ผู้แทนสำนักงาน เป็นประธานคณะทำงาน ผู้แทนกระทรวงเจ้าสังกัดผู้แทนสำนักงานคณะกรรมการพัฒนาการเศรษฐกิจและสังคมแห่งชาติ ผู้แทนกรมโยธาธิการและผังเมืองผู้แทนสำนักงานคณะกรรมการนโยบายรัฐวิสาหกิจ ผู้แทนหน่วยงานของรัฐอื่นที่เกี่ยวข้องเป็นคณะทำงาน และมีผู้แทนหน่วยงานเจ้าของโครงการเป็นเลขานุการ ทั้งนี้ในกรณีที่โครงการนั้นจะต้องมีการใช้จ่ายเงินงบประมาณรายจ่ายของแผ่นดินให้มีผู้แทนสำนักงบประมาณหรือในกรณีที่โครงการนั้นจะต้องมีการใช้จ่ายเงินจากเงินกู้ให้มีผู้แทนสำนักงานบริหารหนี้สาธารณะหรือในกรณีที่โครงการนั้นต้องจัดทำรายงานการวิเคราะห์ผลกระทบสิ่งแวดล้อมให้มีผู้แทนสำนักงานนโยบายและแผนทรัพยากรธรรมชาติและสิ่งแวดล้อมหรือในกรณีที่โครงการนั้นจะต้องใช้ที่ราชพัสดุให้มีผู้แทนกรมธนารักษ์ร่วมเป็นคณะทำงานด้วยให้คณะทำงานตามวรรคหนึ่งมีหน้าที่ให้คำปรึกษาในการจัดทำรายงานการศึกษาและวิเคราะห์โครงการของหน่วยงานเจ้าของโครงการตามข้อ๔ เพื่อให้รายงานมีความครบถ้วนและเพียงพอสำหรับการนำเสนอคณะกรรมการนโยบายและหน่วยงานที่เกี่ยวข้องต่อไปข้อ๖ ภายใน ๗วันนับแต่หน่วยงานเจ้าของโครงการจัดทำรายงานการศึกษาและวิเคราะห์โครงการตามข้อ ๔และข้อ ๕ แล้วเสร็จให้หน่วยงานเจ้าของโครงการจัดส่งรายงานนั้นให้กระทรวงเจ้าสังกัด สำนักงาน สำนักงานคณะกรรมการพัฒนาการเศรษฐกิจและสังคมแห่งชาติสำนักงานคณะกรรมการนโยบายรัฐวิสาหกิจ และหน่วยงานของรัฐอื่นที่เกี่ยวข้องพิจารณาให้ความเห็นในส่วนที่เกี่ยวข้อง ทั้งนี้ในกรณีที่โครงการนั้นจะต้องมีการใช้จ่ายเงินงบประมาณรายจ่ายของแผ่นดินให้สำนักงบประมาณหรือในกรณีที่โครงการนั้นจะต้องมีการใช้จ่ายเงินจากเงินกู้ให้สำนักงานบริหารหนี้สาธารณะ พิจารณาให้ความเห็นด้วยให้หน่วยงานของรัฐที่เกี่ยวข้องตามวรรคหนึ่งจัดส่งความเห็นให้หน่วยงานเจ้าของโครงการและสำนักงานภายใน ๑๕วันนับจากได้รับรายงานการศึกษาและวิเคราะห์โครงการข้อ๗ ให้หน่วยงานเจ้าของโครงการเสนอรายงานการศึกษาและวิเคราะห์โครงการความเห็นของหน่วยงานที่เกี่ยวข้อง และเอกสารอื่นที่เกี่ยวข้อง ต่อสำนักงานภายใน ๑๕วันนับจากได้รับความเห็นครบถ้วนและในกรณีที่หน่วยงานเจ้าของโครงการมีการแก้ไขเพิ่มเติมรายงานการศึกษาและวิเคราะห์โครงการตามความเห็นของหน่วยงานที่เกี่ยวข้องตามข้อ๖ ให้จัดส่งรายงานในส่วนที่ได้แก้ไขเพิ่มเติมด้วยทั้งนี้หากไม่สามารถนำเสนอสำนักงานได้ตามระยะเวลาที่กำหนด ให้หน่วยงานเจ้าของโครงการชี้แจงเหตุผลและระยะเวลาที่จะจัดส่งให้สำนักงานพิจารณากำกับติดตามต่อไปในกรณีที่โครงการจะต้องมีการให้เอกชนได้รับอนุมัติอนุญาต สิทธิ สัมปทาน ใบอนุญาต ความเห็นชอบหรือต้องจดทะเบียนหรือแจ้งต่อหน่วยงานของรัฐหรือคณะกรรมการตามกฎหมาย หรือได้รับสิทธิประโยชน์อย่างใดอย่างหนึ่งหรือหลายอย่างรวมถึงได้รับยกเว้นหรือลดหย่อนภาษีตามกฎหมายว่าด้วยการส่งเสริมการลงทุนหรือใช้ที่ดินที่อยู่ในความครอบครองดูแลของหน่วยงานของรัฐหรือที่ราชพัสดุให้หน่วยงานเจ้าของโครงการเสนอเรื่องดังกล่าวพร้อมกับรายงานการศึกษาและวิเคราะห์โครงการและให้มีความเห็นของหน่วยงานของรัฐที่มีอำนาจในการดำเนินการใดที่เกี่ยวข้องกับเรื่องดังกล่าวเพื่อประกอบการพิจารณาของคณะกรรมการนโยบายด้วยข้อ๘ เมื่อสำนักงานได้รับรายงานการศึกษาและวิเคราะห์โครงการความเห็นของหน่วยงานที่เกี่ยวข้อง และเอกสารอื่นที่เกี่ยวข้อง ตามข้อ ๗ครบถ้วนแล้ว ให้นำเสนอคณะกรรมการนโยบายเพื่อพิจารณาให้ความเห็นชอบหลักการของโครงการภายใน๑๕ วันนับแต่วันที่ได้รับรายงานและเอกสารครบถ้วนข้อ๙ ในกรณีที่โครงการใดจะต้องมีการใช้จ่ายงบประมาณรายจ่ายของแผ่นดินหรือจะต้องมีการใช้จ่ายเงินจากเงินกู้เพื่อใช้จ่ายในการดำเนินโครงการหรือมีกฎหมายกำหนดให้ต้องนำเสนอคณะรัฐมนตรีเพื่อพิจารณาเมื่อคณะกรรมการนโยบายเห็นชอบหลักการของโครงการตามข้อ ๘ แล้ว ให้สำนักงานเสนอโครงการนั้นต่อคณะรัฐมนตรีเพื่อพิจารณาอนุมัติโครงการและ/หรือวงเงินงบประมาณรายจ่ายหรือวงเงินกู้ที่จะใช้ในการก่อหนี้ของโครงการด้วยหมวด ๒การคัดเลือกเอกชน ข้อ๑๐ การประกาศเชิญชวน วิธีการประกาศเชิญชวนวิธีการคัดเลือกของคณะกรรมการคัดเลือก และหลักเกณฑ์อื่นที่จำเป็นในการคัดเลือกเอกชนร่วมลงทุนรวมถึงรายละเอียดของเอกสารการคัดเลือกเอกชนและข้อกำหนดมาตรฐานของร่างสัญญาร่วมลงทุน ให้เป็นไปตามที่สำนักงานประกาศกำหนดในประกาศเชิญชวนตามวรรคหนึ่งอย่างน้อยต้องประกอบด้วยเรื่อง ดังต่อไปนี้(๑)ค่าธรรมเนียมการขายเอกสารการคัดเลือกเอกชน(๒)ค่าธรรมเนียมการประเมินข้อเสนอของเอกชน(๓)ค่าธรรมเนียมการลงนามในสัญญาร่วมลงทุน(๔)หลักประกันซองและหลักประกันสัญญาข้อ๑๑ ให้หน่วยงานเจ้าของโครงการจัดทำร่างประกาศเชิญชวนร่างเอกสารการคัดเลือกเอกชน และร่างสัญญาร่วมลงทุนพร้อมกับการจัดทำรายงานการศึกษาและวิเคราะห์โครงการ ตามข้อ ๔ให้หน่วยงานเจ้าของโครงการว่าจ้างที่ปรึกษาไทยและ/หรือที่ปรึกษาต่างประเทศซึ่งมีคุณสมบัติตามที่สำนักงานประกาศกำหนดเพื่อจัดทำร่างประกาศเชิญชวน ร่างเอกสารการคัดเลือกเอกชน และร่างสัญญาร่วมลงทุนตามวรรคหนึ่งในกรณีที่มีความจำเป็นให้สำนักงานประสานงานกับสำนักงานอัยการสูงสุดเพื่อพิจารณาร่างสัญญาร่วมลงทุนและให้ความเห็นในเบื้องต้นในการจัดทำร่างสัญญาร่วมลงทุนข้อ๑๒[๒] เมื่อคณะกรรมการนโยบายได้กำหนดโครงการที่ต้องดำเนินการตามประกาศนี้แล้วให้คณะกรรมการนโยบายแต่งตั้งคณะกรรมการคัดเลือก ซึ่งประกอบด้วย ผู้บริหารสูงสุดของหน่วยงานเจ้าของโครงการหรือปลัดกระทรวงเจ้าสังกัดหรือปลัดกระทรวงอื่นหรือผู้บริหารสูงสุดของหน่วยงานของรัฐที่มิใช่หน่วยงานเจ้าของโครงการเป็นประธานกรรมการ ผู้แทนกระทรวงเจ้าสังกัด ผู้แทนสำนักงาน ผู้แทนสำนักงานอัยการสูงสุดเป็นกรรมการ และในกรณีที่โครงการนั้นจะต้องมีการใช้จ่ายเงินงบประมาณรายจ่ายของแผ่นดินให้มีผู้แทนสำนักงบประมาณ หรือในกรณีที่โครงการนั้นจะต้องมีการใช้จ่ายเงินจากเงินกู้ให้มีผู้แทนสำนักงานบริหารหนี้สาธารณะ ร่วมเป็นกรรมการด้วย แล้วแต่กรณี และให้มีผู้แทนหน่วยงานเจ้าของโครงการหนึ่งคนเป็นกรรมการและเลขานุการ ทั้งนี้ คณะกรรมการนโยบายอาจแต่งตั้งผู้ทรงคุณวุฒิอีกไม่เกินสองคนร่วมเป็นกรรมการด้วยก็ได้ในกรณีที่คณะกรรมการนโยบายแต่งตั้งปลัดกระทรวงอื่นหรือผู้บริหารสูงสุดของหน่วยงานของรัฐที่มิใช่หน่วยงานเจ้าของโครงการเป็นประธานกรรมการ ให้มีผู้แทนของหน่วยงานนั้นหนึ่งคนเป็นกรรมการและเลขานุการร่วมข้อ๑๓ ให้คณะกรรมการคัดเลือกมีหน้าที่และอำนาจดังต่อไปนี้(๑)พิจารณาให้ความเห็นชอบร่างประกาศเชิญชวน ร่างเอกสารการคัดเลือกเอกชน และร่างสัญญาร่วมลงทุนก่อนการประกาศเชิญชวน(๒)คัดเลือกเอกชน เจรจา และจัดทำร่างสัญญาร่วมลงทุนกับเอกชนที่ได้รับคัดเลือก(๓)เรียกให้หน่วยงานเจ้าของโครงการหรือเอกชนเข้าชี้แจงหรือจัดส่งข้อมูลหรือเอกสารที่เกี่ยวข้อง(๔)พิจารณาดำเนินการอื่น ๆ ที่เกี่ยวข้องกับโครงการตามที่เห็นสมควรหน่วยงานเจ้าของโครงการอาจว่าจ้างที่ปรึกษาไทยและ/หรือที่ปรึกษาต่างประเทศซึ่งมีคุณสมบัติตามที่สำนักงานประกาศกำหนดเพื่อประเมินข้อเสนอของเอกชนและสนับสนุนการปฏิบัติหน้าที่ของคณะกรรมการคัดเลือกได้ให้นำแนวทางและวิธีการของการดำเนินการป้องกันการทุจริตหรือข้อตกลงคุณธรรมตามพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐มาใช้กับการดำเนินการของคณะกรรมการคัดเลือกสำหรับโครงการที่มีลักษณะตามที่คณะกรรมการนโยบายประกาศกำหนดทั้งนี้ คณะกรรมการนโยบายอาจกำหนดเงื่อนไขของการดำเนินการป้องกันการทุจริตหรือข้อตกลงคุณธรรมเพิ่มเติมเป็นการเฉพาะสำหรับโครงการก็ได้ข้อ๑๓/๑[๓] ในการคัดเลือกเอกชนให้คณะกรรมการคัดเลือกและหน่วยงานเจ้าของโครงการดำเนินการ ดังต่อไปนี้(๑)ในกรณีที่หน่วยงานของรัฐซึ่งรัฐบาลต่างประเทศเดียวกันเป็นเจ้าของ ตั้งแต่สองรายขึ้นไปเป็นผู้ยื่นข้อเสนอในโครงการหน่วยงานของรัฐแต่ละรายนั้นต้องออกหนังสือรับรองความเป็นอิสระในการบริหารจัดการของหน่วยงานของรัฐนั้นเอง นอกจากนี้ คำรับรองดังกล่าวต้องได้รับการยืนยันจากสถานทูตหรือหน่วยงานรัฐบาลของประเทศดังกล่าวรวมทั้งให้การยืนยันว่าการยื่นข้อเสนอของหน่วยงานของรัฐแต่ละรายนั้นไม่อยู่ภายใต้การครอบงำหรือควบคุมของรัฐบาลต่างประเทศดังกล่าวหรือหน่วยงานของรัฐหน่วยงานใดหน่วยงานหนึ่งของต่างประเทศดังกล่าวในกรณีนี้มิให้ถือว่าหน่วยงานของรัฐซึ่งรัฐบาลต่างประเทศเดียวกันเป็นเจ้าของและได้ยื่นข้อเสนอในโครงการมีผลประโยชน์ร่วมกันหรือมีส่วนได้เสียระหว่างกันในกรณีที่การคัดเลือกเอกชนของโครงการใด มีเพียงหน่วยงานของรัฐซึ่งรัฐบาลต่างประเทศเดียวกันเป็นเจ้าของตั้งแต่สองรายขึ้นไปเป็นผู้ยื่นข้อเสนอโดยไม่มีเอกชนรายอื่นร่วมยื่นข้อเสนอกับหน่วยงานของรัฐนั้นหากคณะกรรมการคัดเลือกพิจารณาเห็นว่าเป็นประโยชน์ต่อประเทศอาจรับข้อเสนอของหน่วยงานของรัฐซึ่งรัฐบาลต่างประเทศเดียวกันเป็นเจ้าของนั้นก็ได้(๒)[๔] ในกรณีที่โครงการใดมีการจัดตั้งนิติบุคคลเฉพาะกิจใหม่เพื่อลงนามเป็นเอกชนคู่สัญญาในร่างสัญญาร่วมลงทุนภายหลังจากคณะกรรมการนโยบายเห็นชอบให้เข้าร่วมลงทุนและหากเป็นกรณีที่คณะกรรมการคัดเลือกเห็นว่ามีความจำเป็นต้องรักษาผลประโยชน์ของรัฐเพิ่มเติมนอกเหนือไปจากหลักประกันสัญญาที่ออกโดยธนาคารคณะกรรมการคัดเลือกอาจกำหนดให้ผู้ยื่นข้อเสนอทุกรายออกหนังสือค้ำประกันหรือรับประกันรับผิดชดใช้ค่าเสียหายจากการไม่ปฏิบัติหน้าที่ของเอกชนคู่สัญญาดังกล่าวตามสัญญาร่วมลงทุนก็ได้โดยกรณีที่คณะกรรมการคัดเลือกกำหนดให้ออกหนังสือดังกล่าวให้ระบุไว้ในหนังสือนั้นว่าหากภายหลังจากที่หน่วยงานเจ้าของโครงการได้มีการบังคับหลักประกันสัญญาที่ออกโดยธนาคารแล้วแต่ยังไม่สามารถชดเชยค่าเสียหายทั้งหมดที่เกิดขึ้นจากความเสียหายในแต่ละครั้ง ให้ผู้ยื่นข้อเสนอทุกรายรับผิดชอบต่อความเสียหายที่เกิดขึ้นนั้นโดยความรับผิดของผู้ยื่นข้อเสนอแต่ละรายจะคิดจากการนำจำนวนเงินค่าเสียหายทั้งหมดที่เกิดขึ้นในแต่ละครั้งมาคำนวณตามสัดส่วนการลงทุนในโครงการของผู้ยื่นข้อเสนอแต่ละรายนั้นและไม่ว่ากรณีใดก็ตาม ผู้ยื่นข้อเสนอแต่ละรายจะรับผิดไม่เกินกว่าจำนวนเงินที่ระบุไว้ในหนังสือนั้นโดยการระบุจำนวนเงินดังกล่าวจะคำนึงถึงจำนวนเงินลงทุนทั้งหมดของโครงการและสัดส่วนการลงทุนในโครงการของผู้ยื่นข้อเสนอแต่ละรายที่ออกหนังสือนั้นโดยเมื่อรวมจำนวนเงินที่ระบุไว้ในหนังสือค้ำประกันหรือรับประกันที่ออกโดยผู้ยื่นข้อเสนอทุกรายแล้วจะต้องไม่เกินกว่าจำนวนเงินลงทุนทั้งหมดของโครงการ ทั้งนี้ ให้ใช้ข้อมูลเกี่ยวกับจำนวนเงินลงทุนณ วันที่ลงนามในสัญญาร่วมลงทุนข้อ๑๔ ให้หน่วยงานเจ้าของโครงการประกาศเชิญชวนภายหลังจากคณะกรรมการนโยบายให้ความเห็นชอบหลักการของโครงการตามข้อ๘ หรือคณะรัฐมนตรีอนุมัติโครงการตามข้อ ๙ แล้วแต่กรณีข้อ๑๕ ในกรณีที่หน่วยงานเจ้าของโครงการมีความเห็นว่าไม่ควรใช้วิธีการคัดเลือกเอกชนโดยวิธีประมูลให้เสนอสำนักงาน พร้อมความเห็นของคณะกรรมการคัดเลือกเพื่อพิจารณาเสนอความเห็นต่อคณะกรรมการนโยบายพิจารณาให้ความเห็นชอบพร้อมกับการเสนอรายงานผลการศึกษาและวิเคราะห์โครงการตามข้อ ๗ให้สำนักงานประกาศรายละเอียดที่หน่วยงานเจ้าของโครงการต้องจัดทำเพิ่มเติมในการเสนอให้คัดเลือกเอกชนโดยไม่ใช้วิธีประมูลข้อ๑๖ เมื่อได้ผลการคัดเลือกเอกชนผลการเจรจา และร่างสัญญาร่วมลงทุนกับเอกชนที่ได้รับคัดเลือกแล้วให้หน่วยงานเจ้าของโครงการจัดส่งร่างสัญญาร่วมลงทุนดังกล่าวให้สำนักงานอัยการสูงสุดตรวจพิจารณาโดยให้สำนักงานอัยการสูงสุดแจ้งผลการตรวจพิจารณาให้หน่วยงานเจ้าของโครงการภายใน ๓๐วันนับแต่วันที่ได้รับร่างสัญญาร่วมลงทุนข้อ๑๗ เมื่อหน่วยงานเจ้าของโครงการได้รับร่างสัญญาร่วมลงทุนที่ผ่านการตรวจพิจารณาของสำนักงานอัยการสูงสุดตามข้อ๑๖ แล้ว ให้หน่วยงานเจ้าของโครงการเสนอผลการคัดเลือกเอกชน ผลการเจรจาและร่างสัญญาร่วมลงทุนที่ผ่านการตรวจพิจารณาของสำนักงานอัยการสูงสุดแล้วต่อสำนักงานเพื่อเสนอให้คณะกรรมการนโยบายพิจารณาภายใน๓ วันนับแต่วันที่ได้รับร่างสัญญาร่วมลงทุนจากสำนักงานอัยการสูงสุดข้อ๑๘ เมื่อคณะกรรมการนโยบายให้ความเห็นชอบผลการคัดเลือกเอกชนผลการเจรจา และร่างสัญญาร่วมลงทุนแล้วให้หน่วยงานเจ้าของโครงการลงนามในสัญญาร่วมลงทุนกับเอกชนที่ได้รับคัดเลือกต่อไปและให้หน่วยงานของรัฐที่มีอำนาจในการดำเนินการใดที่เกี่ยวข้องมีหน้าที่ให้ความร่วมมือและอำนวยความสะดวกแก่สำนักงานหรือเอกชนที่ได้รับคัดเลือกในการดำเนินโครงการตามสัญญาร่วมลงทุนด้วยในกรณีที่คณะกรรมการนโยบายไม่เห็นด้วยกับผลการคัดเลือกเอกชนผลการเจรจา หรือร่างสัญญาร่วมลงทุนให้ส่งเรื่องคืนหน่วยงานเจ้าของโครงการเพื่อร่วมกับคณะกรรมการคัดเลือกพิจารณาทบทวนให้สำนักงานเสนอคณะกรรมการนโยบายพิจารณาผลการคัดเลือกเอกชนผลการเจรจา และร่างสัญญาร่วมลงทุนภายใน ๑๕วันนับแต่วันที่ได้รับผลการคัดเลือกเอกชน ผลการเจรจา และร่างสัญญาร่วมลงทุนตามข้อ๑๗หมวด ๓การกำกับดูแลและติดตามผล ข้อ๑๙[๕] เมื่อได้มีการลงนามในสัญญาร่วมลงทุนแล้วให้คณะกรรมการนโยบายแต่งตั้งคณะกรรมการกำกับดูแลซึ่งประกอบด้วย ผู้แทนกระทรวงเจ้าสังกัดหรือผู้แทนหน่วยงาน ที่คณะกรรมการนโยบายมอบหมายเป็นประธานกรรมการ ผู้แทนสำนักงาน ผู้แทนสำนักงานอัยการสูงสุด ผู้แทนเอกชนคู่สัญญาเป็นกรรมการ และผู้แทนหน่วยงานเจ้าของโครงการเป็นกรรมการและเลขานุการข้อ๒๐ ให้คณะกรรมการกำกับดูแลมีหน้าที่และอำนาจดังต่อไปนี้(๑)ติดตามกำกับดูแลโครงการให้มีการดำเนินงานตามที่กำหนดในสัญญาร่วมลงทุน(๒)[๖] รายงานผลการดำเนินงานความคืบหน้า ปัญหา และแนวทางการแก้ไขในการดำเนินโครงการตามที่กำหนดในสัญญาร่วมลงทุนต่อสำนักงานอย่างน้อยสามเดือนต่อหนึ่งครั้ง(๓)พิจารณาเสนอแนะแนวทางการแก้ไขปัญหาที่อาจเกิดขึ้นจากการดำเนินโครงการต่อหน่วยงานเจ้าของโครงการ(๔)พิจารณาให้ความเห็นต่อการแก้ไขสัญญาร่วมลงทุน(๕)เรียกหน่วยงานเจ้าของโครงการหรือเอกชนคู่สัญญาเข้าชี้แจงหรือจัดส่งข้อมูลหรือเอกสารที่เกี่ยวข้องหน่วยงานเจ้าของโครงการอาจว่าจ้างที่ปรึกษาไทยและ/หรือที่ปรึกษาต่างประเทศซึ่งมีคุณสมบัติตามที่สำนักงานประกาศกำหนดเพื่อสนับสนุนการปฏิบัติหน้าที่ของคณะกรรมการกำกับดูแลได้(๖)[๗] พิจารณาดำเนินการอื่นๆ ที่เกี่ยวข้องกับโครงการตามที่เห็นสมควร หรือเป็นไปตามนโยบายของคณะกรรมการนโยบายสำนักงานและ/หรือหน่วยงานเจ้าของโครงการอาจว่าจ้างที่ปรึกษาไทยและ/หรือที่ปรึกษาต่างประเทศซึ่งมีคุณสมบัติตามที่สำนักงานประกาศกาหนด เพื่อสนับสนุนการปฏิบัติหน้าที่ของคณะกรรมการกำกับดูแลได้[๘]ข้อ๒๐/๑[๙] เมื่อได้มีการลงนามในสัญญาร่วมลงทุนแล้ว ให้คณะกรรมการนโยบายแต่งตั้งคณะกรรมการบริหารสัญญาซึ่งประกอบด้วย(๑)[๑๐]บุคคลที่สำนักงานมอบหมาย เป็นประธานกรรมการ(๒)[๑๑]ผู้แทนหน่วยงานเจ้าของโครงการ ผู้แทนกระทรวงที่เกี่ยวข้องตามที่สำนักงานกำหนด ผู้ทรงคุณวุฒิซึ่งแต่งตั้งโดยสำนักงานจากบุคคลที่สำนักงานเห็นว่าเป็นผู้มีความรู้หรือความเชี่ยวชาญอันจะเป็นประโยชน์แก่การดำเนินการของคณะกรรมการบริหารสัญญาเป็นกรรมการ(๓) ผู้แทนสำนักงาน เป็นกรรมการและเลขานุการให้คณะกรรมการบริหารสัญญามีหน้าที่และอำนาจดังต่อไปนี้(๑) ควบคุมและกำกับดูแลการปฏิบัติหน้าที่ของหน่วยงานเจ้าของโครงการตามสัญญาร่วมลงทุนรวมถึงกำหนดแผนงานเพื่อกำกับดูแลและตรวจสอบให้หน่วยงานเจ้าของโครงการและเอกชนคู่สัญญาปฏิบัติหน้าที่ตามที่กำหนดไว้ในสัญญาร่วมลงทุนได้อย่างถูกต้องและครบถ้วน(๒) สนับสนุนการปฏิบัติหน้าที่ของคณะกรรมการกำกับดูแล พร้อมทั้งเสนอความเห็นต่อคณะกรรมการกำกับดูแลเพื่อประกอบการพิจารณาในการปฏิบัติหน้าที่ของคณะกรรมการกำกับดูแลตามที่กำหนดไว้ในข้อ๒๐(๓) รายงานผลการดำเนินงาน ความคืบหน้า ปัญหา และแนวทางการแก้ไขปัญหาที่เกิดหรืออาจเกิดขึ้นในสัญญาร่วมลงทุนต่อคณะกรรมการกำกับดูแลและสำนักงานอย่างน้อยสามเดือนต่อหนึ่งครั้ง(๔) เรียกหน่วยงานเจ้าของโครงการหรือเอกชนคู่สัญญาเข้าชี้แจง หรือจัดส่งข้อมูลหรือเอกสารที่เกี่ยวข้อง(๕) พิจารณาดำเนินการอื่น ๆ ที่เกี่ยวข้องกับการบริหารสัญญาร่วมลงทุนตามที่เห็นสมควรหรือเป็นไปตามนโยบายของคณะกรรมการนโยบายคำสั่งของคณะกรรมการกำกับดูแลและสำนักงานให้สำนักงานจัดหาบุคลากรและว่าจ้างที่ปรึกษาไทยและ/หรือที่ปรึกษาต่างประเทศซึ่งมีคุณสมบัติตามที่สำนักงานประกาศกำหนด เพื่อสนับสนุนการปฏิบัติหน้าที่ของคณะกรรมการบริหารสัญญาและหน่วยงานเจ้าของโครงการในการควบคุมและกำกับดูแลการปฏิบัติหน้าที่ของเอกชนคู่สัญญาตามที่กำหนดไว้ในสัญญาร่วมลงทุนและในกรณีที่คณะกรรมการบริหารสัญญาเห็นสมควร อาจเรียกให้หน่วยงานเจ้าของโครงการจัดส่งบุคลากรสนับสนุนการปฏิบัติหน้าที่ของคณะกรรมการบริหารสัญญาก็ได้ให้หน่วยงานเจ้าของโครงการและสำนักงานดำเนินการเกี่ยวกับเงินทุนเพื่อใช้ในกิจกรรมของคณะกรรมการบริหารสัญญา รวมถึงการจัดหาบุคลากรและว่าจ้างที่ปรึกษาโดยให้หารือกับสำนักงบประมาณเพื่อขอรับจัดสรรงบประมาณ และ/หรือเจรจากับเอกชนคู่สัญญาเพื่อร่วมรับผิดชอบค่าใช้จ่ายที่เกิดขึ้นจากการดำเนินการดังกล่าวในสัดส่วนที่เหมาะสมและเป็นธรรมให้สำนักงานมีอำนาจให้ความเห็นหรือวินิจฉัยข้อสงสัยหรือปัญหาเกี่ยวกับการบริหารสัญญาร่วมลงทุนหรือการปฏิบัติหน้าที่ของหน่วยงานเจ้าของโครงการตามสัญญาร่วมลงทุนหมวด ๔การแก้ไขสัญญาการทำสัญญาใหม่และการยกเลิกสัญญา ข้อ๒๑ ในกรณีที่ต้องมีการแก้ไขสัญญาร่วมลงทุนให้หน่วยงานเจ้าของโครงการเสนอเหตุผลและความจำเป็น ประเด็นที่ขอแก้ไขผลกระทบจากการแก้ไขสัญญาร่วมลงทุน และรายละเอียดอื่น ๆ ต่อคณะกรรมการกำกับดูแลเพื่อพิจารณาให้ความเห็นโดยให้หน่วยงานเจ้าของโครงการส่งร่างสัญญาร่วมลงทุนให้สำนักงานอัยการสูงสุดตรวจพิจารณาก่อนส่งข้อเสนอในการแก้ไขสัญญาร่วมลงทุน ความเห็นของคณะกรรมการกำกับดูแลและร่างสัญญาร่วมลงทุนฉบับแก้ไขที่ผ่านการตรวจพิจารณาของสำนักงานอัยการสูงสุดไปยังสำนักงานเพื่อเสนอคณะกรรมการนโยบายให้ความเห็นชอบต่อไปในกรณีที่การแก้ไขสัญญาส่งผลกระทบต่อขอบเขตของโครงการที่คณะรัฐมนตรีอนุมัติไว้ตามข้อ๙ เมื่อคณะกรรมการนโยบายได้ให้ความเห็นชอบการแก้ไขสัญญาร่วมลงทุนตามวรรคหนึ่งแล้วให้สำนักงานเสนอคณะรัฐมนตรีเพื่อพิจารณาให้ความเห็นชอบการแก้ไขสัญญานั้นด้วยข้อ๒๒ ก่อนสัญญาร่วมลงทุนจะสิ้นสุดลงอย่างน้อย ๕ปี และหน่วยงานเจ้าของโครงการประสงค์จะดำเนินโครงการโดยให้เอกชนร่วมลงทุนหรือให้เอกชนเป็นผู้ลงทุนต่อไปให้หน่วยงานเจ้าของโครงการเสนอโครงการตามหมวด ๑ เสมือนเป็นโครงการใหม่ข้อ๒๓ ในกรณีที่มีคำพิพากษาถึงที่สุดแล้วว่าเอกชนคู่สัญญามีส่วนร่วมในการทุจริตในโครงการให้หน่วยงานเจ้าของโครงการสามารถยกเลิกสัญญาร่วมลงทุนได้โดยไม่ต้องจ่ายชดเชยความเสียหายแก่เอกชนรายดังกล่าวหมวด ๕การรับฟังความเห็นจากภาคเอกชน ข้อ๒๔ เมื่อคณะกรรมการนโยบายได้กำหนดให้โครงการใดดำเนินการตามประกาศนี้แล้วให้สำนักงานประกาศข้อมูลโครงการที่จำเป็นให้สาธารณะทราบเป็นการทั่วไปทันทีข้อ๒๕ ให้หน่วยงานเจ้าของโครงการจัดให้มีการรับฟังความเห็นจากภาคเอกชนตามหลักเกณฑ์และวิธีการที่สำนักงานประกาศกำหนดข้อ๒๖ หน่วยงานเจ้าของโครงการต้องจัดทำรายงานสรุปผลการรับฟังความเห็นจากภาคเอกชนและนำผลการรับฟังความเห็นจากภาคเอกชนมาประกอบการจัดทำรายงานการศึกษาและวิเคราะห์โครงการตามข้อ๔ และข้อ ๕ และการจัดทำร่างประกาศเชิญชวน ร่างเอกสารการคัดเลือกเอกชนและร่างสัญญาร่วมลงทุนตามข้อ ๑๑ ด้วยหมวด ๖การรายงานและเปิดเผยข้อมูล ข้อ๒๗ เมื่อได้มีการลงนามในสัญญาร่วมลงทุนแล้วให้หน่วยงานเจ้าของโครงการจัดส่งรายงานสรุปสาระสำคัญของสัญญาร่วมลงทุนวิธีการคัดเลือกเอกชน และสำเนาสัญญาร่วมลงทุน ให้คณะกรรมการป้องกันและปราบปรามการทุจริตแห่งชาติสำนักงานการตรวจเงินแผ่นดิน กระทรวงเจ้าสังกัดสำนักงาน และสำนักงานคณะกรรมการนโยบายรัฐวิสาหกิจรวมทั้ง เปิดเผยข้อมูลสาระสำคัญของสัญญาร่วมลงทุนและวิธีการคัดเลือกเอกชนในรูปแบบที่เข้าใจง่ายให้สาธารณะทราบเป็นการทั่วไปภายใน ๓๐ วันนับจากวันที่ได้ลงนามในสัญญาร่วมลงทุนข้อ๒๘ ให้หน่วยงานเจ้าของโครงการและคณะกรรมการกำกับดูแลร่วมกันจัดทำรายงานผลการดำเนินโครงการในส่วนที่ไม่เป็นความลับทางการค้าของเอกชนและเปิดเผยให้สาธารณะทราบเป็นการทั่วไป รวมทั้งส่งสำเนารายงานและเอกสารที่เกี่ยวข้องไปยังกระทรวงเจ้าสังกัดสำนักงาน และสำนักงานคณะกรรมการนโยบายรัฐวิสาหกิจ อย่างน้อยหกเดือนต่อหนึ่งครั้งข้อ๒๙ เมื่อมีการแก้ไขสัญญาร่วมลงทุนให้หน่วยงานเจ้าของโครงการรายงานการแก้ไขสัญญาร่วมลงทุนและจัดส่งสำเนาสัญญาร่วมลงทุนฉบับแก้ไขให้คณะกรรมการป้องกันและปราบปรามการทุจริตแห่งชาติสำนักงานการตรวจเงินแผ่นดิน กระทรวงเจ้าสังกัด สำนักงานและสำนักงานคณะกรรมการนโยบายรัฐวิสาหกิจ ด้วย รวมทั้งเปิดเผยข้อมูลสาระสำคัญของการแก้ไขสัญญาร่วมลงทุนในรูปแบบที่เข้าใจง่ายให้สาธารณะทราบเป็นการทั่วไปภายใน ๓๐ วันนับจากวันที่ได้ลงนามในสัญญาร่วมลงทุนฉบับแก้ไขหมวด ๗เบ็ดเตล็ด ข้อ๓๐ ในกรณีที่หน่วยงานเจ้าของโครงการไม่ได้รับจัดสรรงบประมาณหรือมีงบประมาณไม่เพียงพอในการว่าจ้างที่ปรึกษาตามข้อ ๔ ข้อ ๑๑ ข้อ ๑๓ หรือข้อ ๒๐และมีความจำเป็นเร่งด่วน ให้คณะกรรมการนโยบายพิจารณาจัดสรรงบประมาณจากแหล่งเงินที่เหมาะสมเพื่อให้การสนับสนุนหน่วยงานเจ้าของโครงการในการว่าจ้างที่ปรึกษาข้อ๓๑ การประชุมของคณะกรรมการคัดเลือกและคณะกรรมการกำกับดูแลต้องมีกรรมการมาประชุมไม่น้อยกว่ากึ่งหนึ่งของจำนวนกรรมการที่มีอยู่จึงจะเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเพื่อทำหน้าที่ประธานในที่ประชุมในการวินิจฉัยชี้ขาดให้ถือเสียงข้างมากกรรมการคนหนึ่งให้มีหนึ่งเสียงในการลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดให้คณะทำงานคณะกรรมการคัดเลือกและคณะกรรมการกำกับดูแลตามประกาศนี้ได้รับค่าตอบแทนตามที่คณะกรรมการบริหารการพัฒนาระเบียงเศรษฐกิจพิเศษภาคตะวันออกกำหนดข้อ ๓๒ ให้เลขาธิการมีอำนาจในการวางแนวปฏิบัติและวินิจฉัยปัญหาเกี่ยวกับการปฏิบัติตามประกาศนี้ประกาศณ วันที่ ๘ กันยายน พ.ศ. ๒๕๖๐พลเอกประยุทธ์ จันทร์โอชานายกรัฐมนตรีประธานกรรมการนโยบายการพัฒนาระเบียงเศรษฐกิจพิเศษภาคตะวันออก ประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๒) พ.ศ. ๒๕๖๑[๑๒]ข้อ ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศคณะกรรมการนโยบายเขตพัฒนาพิเศษภาคตะวันออก เรื่อง หลักเกณฑ์วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน (ฉบับที่๓) พ.ศ. ๒๕๖๑[๑๓]ข้อ ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศคณะกรรมการนโยบายเขตพัฒนาพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๔) พ.ศ. ๒๕๖๒[๑๔]ข้อ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศคณะกรรมการนโยบายเขตพัฒนาพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๕) พ.ศ. ๒๕๖๒[๑๕]ข้อ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศคณะกรรมการนโยบายเขตพัฒนาพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๖) พ.ศ. ๒๕๖๓[๑๖]ข้อ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศคณะกรรมการนโยบายเขตพัฒนาพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๗) พ.ศ. ๒๕๖๓[๑๗]ข้อ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปภวรรณตรี/จัดทำ๑๒ ตุลาคม๒๕๖๐ปุณิกา/ตรวจ๑๒ ตุลาคม๒๕๖๐ปวันวิทย์/เพิ่มเติม๑๐ เมษายน๒๕๖๑พัชรภรณ์/เพิ่มเติม๒๘สิงหาคม ๒๕๖๑พัชรภรณ์/เพิ่มเติม๒๘สิงหาคม ๒๕๖๓อัมพิกา/เพิ่มเติม๑ กันยายน๒๕๖๓สุภาทิพย์/ตรวจ๑๕กันยายน ๒๕๖๓[๑] ราชกิจจานุเบกษาเล่ม ๑๓๔/ตอนพิเศษ ๒๓๕ ง/หน้า ๑๘/๒๕ กันยายน ๒๕๖๐[๒] ข้อ ๑๒แก้ไขเพิ่มเติมโดยประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออก เรื่อง หลักเกณฑ์ วิธีการ เงื่อนไขและกระบวนการ ในการร่วมลงทุนกับเอกชนหรือให้เอกชนเป็นผู้ลงทุน (ฉบับที่ ๒)พ.ศ. ๒๕๖๑[๓] ข้อ๑๓/๑ เพิ่มโดยประกาศคณะกรรมการนโยบายเขตพัฒนาพิเศษภาคตะวันออก เรื่อง หลักเกณฑ์ วิธีการ เงื่อนไข และกระบวนการในการร่วมลงทุนกับเอกชนหรือให้เอกชนเป็นผู้ลงทุน (ฉบับที่ ๓) พ.ศ. ๒๕๖๑[๔] ข้อ ๑๓/๑ (๒)แก้ไขเพิ่มเติมโดยประกาศคณะกรรมการนโยบายเขตพัฒนาพิเศษภาคตะวันออก เรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๔) พ.ศ. ๒๕๖๒[๕] ข้อ๑๙ แก้ไขเพิ่มเติมโดยประกาศคณะกรรมการนโยบายเขตพัฒนาพิเศษภาคตะวันออก เรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๗) พ.ศ. ๒๕๖๓[๖] ข้อ๒๐ (๒) แก้ไขเพิ่มเติมโดยประกาศคณะกรรมการนโยบายเขตพัฒนาพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๖) พ.ศ. ๒๕๖๓[๗] ข้อ๒๐ (๖) เพิ่มโดยประกาศคณะกรรมการนโยบายเขตพัฒนาพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการในการร่วมลงทุนกับเอกชนหรือให้เอกชนเป็นผู้ลงทุน (ฉบับที่ ๕) พ.ศ. ๒๕๖๒[๘] ข้อ ๒๐ วรรคสอง แก้ไขเพิ่มเติมโดยประกาศคณะกรรมการนโยบายเขตพัฒนาพิเศษภาคตะวันออก เรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๕) พ.ศ. ๒๕๖๒[๙] ข้อ๒๐/๑ เพิ่มโดยประกาศคณะกรรมการนโยบายเขตพัฒนาพิเศษภาคตะวันออก เรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๕) พ.ศ. ๒๕๖๒[๑๐] ข้อ ๒๐/๑ (๑) แก้ไขเพิ่มเติมโดยประกาศคณะกรรมการนโยบายเขตพัฒนาพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๖) พ.ศ. ๒๕๖๓[๑๑] ข้อ ๒๐/๑ (๒) แก้ไขเพิ่มเติมโดยประกาศคณะกรรมการนโยบายเขตพัฒนาพิเศษภาคตะวันออกเรื่อง หลักเกณฑ์ วิธีการ เงื่อนไข และกระบวนการ ในการร่วมลงทุนกับเอกชนหรือให้เอกชนเป็นผู้ลงทุน(ฉบับที่ ๗) พ.ศ. ๒๕๖๓[๑๒]ราชกิจจานุเบกษา เล่ม ๑๓๕/ตอนพิเศษ ๒๒ ง/หน้า ๙/๓๑ มกราคม ๒๕๖๑[๑๓]ราชกิจจานุเบกษา เล่ม ๑๓๕/ตอนพิเศษ ๑๒๑ ง/หน้า ๓๒/๒๕พฤษภาคม ๒๕๖๑[๑๔] ราชกิจจานุเบกษาเล่ม ๑๓๖/ตอนพิเศษ ๑๔๕ ง/หน้า ๒๖/๗ มิถุนายน ๒๕๖๒[๑๕] ราชกิจจานุเบกษาเล่ม ๑๓๖/ตอนพิเศษ ๑๗๐ ง/หน้า ๑๙/๕ กรกฎาคม ๒๕๖๒[๑๖] ราชกิจจานุเบกษาเล่ม ๑๓๗/ตอนพิเศษ ๕๕ ง/หน้า ๑๔/๑๐ มีนาคม ๒๕๖๓[๑๗] ราชกิจจานุเบกษาเล่ม ๑๓๗/ตอนพิเศษ ๑๘๗ ง/หน้า ๑๑/๑๗ สิงหาคม ๒๕๖๓